Auditor's report — VGI, period 2020Q3 (reviewed, opinion: unqualified)
Auditor firm: EY
Signing partner: ศิราภรณ์ เอื้ออนันต์กุล
Signed: 2020-02-12

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท วีจีไอ จำกัด (มหาชน) (เดิมชื่อ “บริษัท วี จี ไอ โกลบอล มีเดีย จำกัด (มหาชน)”)

ข้าพเจ้าได้สอบทานงบแสดงฐานะการเงินรวม ณ วันที่ 31 ธันวาคม 2562 งบกำไรขาดทุนเบ็ดเสร็จรวมสำหรับ งวดสามเดือนและเก้าเดือนสิ้นสุดวันเดียวกัน งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวม สำหรับงวดเก้าเดือนสิ้นสุดวันเดียวกัน และหมายเหตุประกอบงบการเงินรวมแบบย่อของบริษัท วีจีไอ จำกัด (มหาชน) และบริษัทย่อย และได้สอบทานข้อมูลทางการเงินเฉพาะกิจการของบริษัท วีจีไอ จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วย การใช้วิธีการสอบถามบุคลากร ซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตดังนี้

หมายเหตุประกอบงบการเงินระหว่างกาลข้อ 2 เกี่ยวกับการเปลี่ยนแปลงนโยบายการบัญชี เนื่องจากการนำมาตรฐานการรายงานทางการเงินใหม่มาถือปฏิบัติ โดยบริษัทฯได้ปรับย้อนหลังงบการเงินงวดก่อนที่แสดงเป็นตัวเลขเปรียบเทียบแล้ว

การซื้อเงินลงทุนในบริษัทย่อย โดยมีรายละเอียดดังนี้

หมายเหตุประกอบงบการเงินระหว่างกาลข้อ 5.1.1 และ 5.2.1 เกี่ยวกับการซื้อเงินลงทุนในบริษัทย่อย (กลุ่มบริษัท ทรานส์.แอด โซลูชั่น และบริษัท โกลด์ สตาร์ กรุ๊ป จำกัด) ในระหว่างปี 2561 โดยบริษัทย่อย (ผู้ซื้อ) ได้เสร็จสิ้นการประเมินมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมา ณ วันซื้อ และการวัดมูลค่าของค่าความนิยม และบริษัทฯได้ปรับย้อนหลังงบแสดงฐานะการเงินรวม ณ วันที่ 31 มีนาคม 2562 ที่แสดงเป็นข้อมูลเปรียบเทียบไว้ เพื่อสะท้อนถึงมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาดังกล่าว

หมายเหตุประกอบงบการเงินระหว่างกาลข้อ 7.1.2 เกี่ยวกับการซื้อเงินลงทุนและการเปลี่ยนสถานะ เงินลงทุนจากบริษัทร่วมเป็นบริษัทย่อย (Puncak Berlian Sdn Bhd (“PBSB Group”)) โดยบริษัทย่อย (ผู้ซื้อ) พิจารณาว่าเงินลงทุนใน PBSB Group เป็นเงินลงทุนในบริษัทย่อยและได้ปรับมูลค่ายุติธรรมของเงินลงทุนตามสัดส่วนซึ่งกลุ่มบริษัทถืออยู่ก่อน ณ วันซื้อ และรับรู้กำไรจากการเปลี่ยนสถานะเงินลงทุน กลุ่มบริษัทอยู่ในระหว่างการดำเนินการให้มีการวัดมูลค่าของสินทรัพย์ที่ระบุได้ที่ได้มา และหนี้สินที่รับมา ด้วยมูลค่ายุติธรรม ณ วันที่ซื้อ และการวัดมูลค่าของค่าความนิยม รวมถึงมูลค่ายุติธรรมของเงินลงทุนใน PBSB Group ซึ่งกลุ่มบริษัทถืออยู่ก่อนวันซื้อให้แล้วเสร็จ

หมายเหตุประกอบงบการเงินระหว่างกาลข้อ 22.5 เกี่ยวกับคดีฟ้องร้องระหว่างบริษัทฯ และบริษัท ไมดาส 
โกลบอล มีเดีย จำกัด

หมายเหตุประกอบงบการเงินระหว่างกาลข้อ 23.1 เกี่ยวกับเหตุการณ์ที่สำคัญในเรื่องการซื้อหุ้นสามัญของบริษัท ฮัลโล บางกอก แอล อี ดี จำกัด และการเข้าทำสัญญาบริหารจัดการเพื่อบริหารสื่อโฆษณาของบริษัทย่อย

ทั้งนี้ข้าพเจ้ามิได้ให้ข้อสรุปอย่างมีเงื่อนไขต่อกรณีนี้แต่อย่างใด

ศิราภรณ์ เอื้ออนันต์กุล

ผู้สอบบัญชีรับอนุญาต เลขทะเบียน 3844

บริษัท สำนักงาน อีวาย จำกัด

กรุงเทพฯ: 12 กุมภาพันธ์ 2563

|  | บริษัท วีจีไอ จำกัด (มหาชน)  (เดิมชื่อ “บริษัท วี จี ไอ โกลบอล มีเดีย จำกัด (มหาชน)”) และบริษัทย่อย รายงาน และ งบการเงินรวมระหว่างกาล สำหรับงวดสามเดือนและเก้าเดือนสิ้นสุดวันที่ 31 ธันวาคม 2562 |